දෙහිවල සත්ව උද්‍යානය නැරඹීම සඳහා පැමිණෙන දෙස් විදෙස් සංචාරකයින්ගේ පහසුව සඳහා මහල් හතකින් යුත් රථ ගාලක් ඉදිකිරීමට රජය තීරණය කර ඇත.මෙම රථගාල (වාහන අංගනය) ඉදිකිරීම සඳහා ඉදිරිපත් කර ඇති යෝජනාවකට ඇමැති මණ්ඩල අනුමැතිය ලැබී ඇත.දෙහිවල සත්ව උද්‍යානයට යාබදව පිහිටි රජයේ ඉඩමක මෙම රථ ගාල ඉදිකිරීමට නියමිත අතර වාහන තුන්සියයක් නවතා තැබිය හැකි පරිදි මෙය ඉදිකිරීමට නියමිත වේ.පළමු අදියරේදී වාහන 189 ක් නවතා තැබිය හැකි පරිදි රථගාල ඉදිකිරීම සිදුකරන අතර ව්‍යාපෘතිය සඳහා රුපියල් මිලියන 325 ක් වැයවන බවට ඇස්තමේන්තු කර ඇත.